Kapu ezers
Kapu ezers (arī Kāpu ezers, Visagala ezers) ir ezers Madonas novada Indrānu pagastā pie Visagala. Ezera platība ir 5,4 ha, vidējais dziļums 5 m, lielākais dziļums 11 m. No ezera iztek Upsts un Slaviešu grāvis. Grāvis savieno ar ziemeļaustrumos esošo Salas ezeru. Pie ezera atrodas senkapi. Ezerā ir peldvieta. Kopš 2004. gada ezers un tā apkārtne 17 ha platībā ir dabas liegums un Natura 2000 teritorija.